recursal/SuperWikiNEXT-32B huggingface dataset:
**Evangelische Frauen in Deutschland** (EFiD) er en organisasjon som forstår seg som en stemme for protestantiske kvinner i kirke og samfunn i Tyskland. Den er en paraplyorganisasjon for rundt 40 protestantiske kristne kvinneorganisasjoner med tilknytning til Evangelische Kirche in Deutschland, med rundt tre millioner medlemmer. Den ble etablert i dagens form i 2008 gjennom sammenslutning av Evangelische Frauenhilfe in Deutschland (grunnlagt 1899 med keiserinne Auguste Viktoria som beskytter) og Evangelische Frauenarbeit in Deutschland (grunnlagt 1918). Tradisjonelt har ulike former for veldedig og humanitært arbeid stått sentralt for foreningen og dens forløpere. Foreningen engasjerer seg i dag bl.a. i økumenisk og interreligiøs dialog, i saker som angår kvinner og likestilling, og er en av organisasjonene bak et studium i feministisk teologi. Foreningen er også opptatt av å fremme et mangfoldig samfunn og en mangfoldig kirke, også i et interseksjonelt perspektiv. Foreningen er medlem av den tyske kvinnebevegelsens paraplyorganisasjon Deutscher Frauenrat, der foreningens medlem Beate von Miquel i 2021 ble valgt til president.

Referanser
----------

1. ↑  «Die Geschichte der EKHN». Arkivert fra originalen 26. september 2023. Besøkt 22. oktober 2023.
2. ↑  «Weißer Feminismus – Intersektionale Solidarität». Evangelische Frauen in Deutschland. Besøkt 13. mars 2024.
3. ↑  «EFiD-Frau an der Spitze des Deutschen Frauenrats: Dr. Beate von Miquel zur Vorsitzenden des größten frauenpolitischen Lobbyverbands gewählt». Evangelische Frauen in Deutschland. Besøkt 13. mars 2024.

Eksterne lenker
---------------

* *Artikkelen har ingen egenskaper for offisielle lenker i Wikidata*

|  |  |
| --- | --- |
| Oppslagsverk/autoritetsdata | VIAF **·** LCCN
 |
**Hitra** er ei øy som utgjør den største delen av Hitra kommune i Trøndelag, sørvest for munninga av Trondheimsfjorden. Hitra er den sjuende største øya i Fastlands-Norge og den største i Sør-Norge.

Øyas landareal er 568,72 km², Det høyeste punktet på øya er Mørkdalstua på 345 moh. Langs kysten mot sør, vest og nord er naturen på øya prega av værhardt kystklima med nakne lyngheier. I det indre av finnes det furuskog, fjellterreng og store myrflater med rikt fugleliv. Det store Havmyran naturreservat (opprettet 1982) er ramsarområde på grunn av sin betydning for trekkfugler. Andre naturreservat er Grytelva naturreservat (2001), Sjømyråsen naturreservat (1987) og Helgebostadøya naturreservat (1992). 

Utanfor Hitra ligg øya Frøya og Frøya kommune.

Referanser
----------

1. ↑  (no) «Hitra – øy i Hitra kommune» i *Store norske leksikon*
2. ↑  «100 største øyene i Norge». *kartverket.no*. Kartverket. 4. juni 2014. Arkivert fra originalen 13. februar 2016. Besøkt 15. februar 2016.

|  |  |
| --- | --- |
| Oppslagsverk/autoritetsdata | Store norske leksikon **·** GeoNames **·** Sentralt stedsnavnregister
 |
Lukas Graham Band på scenen under Stavernfestivalen 2016  Foto: Tore Sætre 
**Lukas Graham**  er et dansk pop rock-soul band som består av Lukas Forchhammer (vokal), «LOVESTICK» Mark Falgren (trommer), «MAGNÚM» Magnus Larsson (bass) og Kasper Daugaard (keyboard). 

Etter debutalbumet i 2012 på Copenhagen Records ble LUKAS GRAHAM raskt regnet som det mest populære livebandet i Danmark. Suksessen spredte seg til resten av Europa, og fanget oppmerksomheten til Warner Bros. Records som signerte kontrakt med dem i 2013. Bandets musikk ble verdenslansert med utgivelsen av de to singlene «7 Years» og «Mama Said» i oktober 2015. «7 Years» klatret til toppen av mange «Topp 50»-lister på Spotify.

Karriere
--------

### Starten

Bandet startet karrieren sin i Danmark mot slutten av 2011 da de la ut to hjemmelagde YouTube-videoer av bandet som fremførte *Criminal Mind* og *Drunk in the Morning*. Begge videoene var innspilt hjemme hos et av band-medlemmene. Videoene ble delt blant venner på Facebook, og plutselig hadde de flere hundretusen visninger.[] Bandets soulfylte og funky lydbilde spredte seg raskt i undergrunnsmiljøet i København og gjennom sosiale medier, noe som førte til at Copenhagen Records signerte dem.[] Lukas Graham oppnådde kommersiell suksess i oktober 2011 ved utgivelsen av debutsingelen. Deres første danske turné solgte over 30,000 billetter selv om de fremdeles ikke hadde gitt ut noe album ennå.

Referanser
----------

1. ↑  «Lukas Graham "Criminal Mind" Rehearsal». *YouTube*. Besøkt 4. august 2019.
2. ↑  «Lukas Graham - "Drunk in The Morning" (LIVE VIDEO)». *YouTube*. Besøkt 4. august 2019.
3. ↑  Pallesen, Randi (10. juli 2012). «Lukas Graham udgiver album i hele Europa (på dansk)». Gaffa (tidsskrift). Besøkt 22. juli 2012.

Eksterne lenker
---------------

* (en) Offisielt nettsted Rediger på Wikidata

* (en) Lukas Graham – kategori av bilder, video eller lyd på Commons Rediger på Wikidata
* (en) Lukas Graham på Apple Music Rediger på Wikidata

* (en) Lukas Graham på Discogs Rediger på Wikidata

* (en) Lukas Graham på MusicBrainz Rediger på Wikidata

* (en) Lukas Graham på SoundCloud Rediger på Wikidata

* (en) Lukas Graham på Spotify Rediger på Wikidata

* (en) Lukas Graham på Songkick Rediger på Wikidata

* (en) Lukas Graham på Last.fm Rediger på Wikidata

* (en) Lukas Graham på Genius — sangtekster Rediger på Wikidata

* (en) Lukas Graham på AllMusic Rediger på Wikidata

Portal: Danmark

|  |  |
| --- | --- |
| Oppslagsverk/autoritetsdata | VIAF **·** GND **·** LCCN **·** ISNI **·** NKC **·** BBC Things **·** MusicBrainz **·** Discogs **·** AllMusic
 |
**Jon Fylling** (født 1955) er en norsk dirigent, kordirigent, arrangør og komponist.

Han tok eksamen i kordireksjon ved Norges musikkhøgskole i 1984, etter studier med Tor Skauge, Terje Kvam og Arnulv Hegstad. På 80-tallet dirigerte han Norsk Vokalensemble og Oslo Kristelige Studentkor, Nordstrand MusikkSelskaps Kor. Fra midt på 1990-tallet dirigerte han Norske Kammersangere. I 2002 startet han Østfold Symfoniorkester som han fremdeles dirigerer. Han ledet Oslo Reiselivskor (etablert 1992) og Telemark Symfoniorkester fram til 2012. Fra høsten 2013 dirigerer han også Tønsbergkoret. Fylling arbeider som lektor i blant annet dirigering, komposisjon og arrangering ved musikklinjen, Greåker videregående skole. Han er ellers seminar- og kursholder, dommer ved konkurranser, og har vært engasjert som dirigerings- og gehørlærer i regional kordirigentopplæring i regi av Norges Korforbund. Han har også lærer- og sensoransvar i forbindelse med Norges musikkhøgskoles desentraliserte høgskoleutdanning i dirigering. Han har hatt en rekke dirigerings- og konsert-prosjekter i inn- og utland, bl. a. Sverige, England, Frankrike, Polen, Ukraina, Sør-Afrika og USA.

Referanser
----------

1. ↑  «Jon Fylling - 2 roller i norsk næringsliv». *proff.no* **(norsk)**. Besøkt 1. april 2024.
2. ↑  «Våre dirigenter | Bodø Kammerkor». *bodokammerkor.no*. Besøkt 1. april 2024.
3. ↑  «Heimeside». Arkivert fra originalen 4. november 2013. Besøkt 3. november 2013.
Strømskinnen på hver sin side av sporet.
**Strømskinne** er en skinne som distribuerer strøm i et tunnelbanenett, som ved T-banen i Oslo. Den løper langs skinnene, og strømmen hentes med en strømavtager. Selve skinnen er kapslet i en gul plastskjerm for å redusere risikoen for tilfeldig berøring.

Fordelen med strømskinner framfor kjøreledning er større tverrsnitt og dermed mindre energitap, særlig ved lavspente systemer i kombinasjon med stor trafikktetthet og/eller tunge tog.

En ulempe ved bruk av strømskinner er større risiko for personskader ved at mennesker eller dyr kommer nær strømskinnen og kan få elektrisk strøm i seg. En annen er at det kan være komplisert å tilpasse monteringen av strømskinner ved anlegg av rangeringsområder der det er tett med sporveksler. På slike områder kan man dermed risikere å bli stående strømløs om man ikke har stor nok hastighet forbi oppholdene i strømskinnen, spesielt ved kjøring av korte tog.

Eldre strømskinner ved Oslos t-baner i Oslo er produsert i valset stål. De siste årene har man gått over til å bruke aluminium.

Etter stengningen av Kolsåsbanen og Holmenkollbanen for ombygging brukes det bare strømskinnedrift ved Oslos t-banesystemer. Prinsippet er det samme som ved pantograf på taket og kjøreledning, en elektrisk ledende strømavtager festet på vognenes boggier er i kontakt med strømskinnen og henter strømmen ned til motorvognens traksjon, lys og varme.

  

Ofte er spenningen på strømskinnen eller i luftledningen avvikende i forhold til den som brukes i elektromotorene i motorvognen. De fleste tunnelbanesystemer (som Oslos) har strømskinner som leverer 750V likestrøm. Høyere spenning forekommer fordi energitapet kan reduseres på den måten. Således har f.eks. BART i San Francisco-området, der togene har en toppfart på 129 km/t, 1 000V. Michigan Railway forsøkte seg i sin tid med 2 400V, men fant ut at det var for farlig.

For jernbaner med takstrømavtager (pantograf) og luftledning (kontaktledning, «kjøreledning») kan ledningen erstattes med en tilsvarende strømskinne. I løpet av somrene 2010 og 2011 monteres en slik i taket av Oslotunnelen for å unngå at ledninger rives løs og faller ned. Her kan en uten nevneverdig fare for berøring bruke jernbanens standardspenning, 16 kV 16 2/3 Hz vekselspenning. Dette er likevel ikke første gangs bruk av strømskinner istedenfor kjøreledninger ved elektrisk banedrift i Norge. Holmenkolbanens tunnel Majorstua-Nationaltheatret fikk dette allerede ved åpningen i 1928. For øvrig har strømskinner som erstatning for kjøreledning vært brukt på bruer (først og fremst på bevegelige jernbanebruer), i lokomotivstaller og i vognhaller.

Referanser
----------

1. ↑  Nå stenger Oslotunnelen Arkivert 2. juli 2010 hos Wayback Machine. (TU Bygg 1. juli 2010)

|  |  |
| --- | --- |
| Oppslagsverk/autoritetsdata | Encyclopædia Britannica **·** GND
 |
Guden Rama er hovedperson i det store eposet Ramayana
***Bhagavadgita og andre hinduistiske skrifter*** er en bok i Bokklubbens serie Verdens Hellige Skrifter, redigert av Knut A. Jacobsen og utgitt i 2001. Boken inneholder hellige tekster fra hinduismen.

Tekstene er valgt ut fra hinduismens bhakti- eller hengivelseslitteratur; og omfatter fortellinger om gudenes liv, fra de store episke verkene *Bhagavadgita* og *Ramayana*, og fra puranaene, samlinger med gudelegender. Boken inneholder også noen tilbedelsessanger skrevet av klassiske hinduistiske hellige.

Boken består av åtte kapitler, hvorav utdragene fra Bhagavadgita og Ramayana er de største.

1. Bhagavadgita
2. Krishnas barndom og ungdom, fra *Vishnu-Purana* og *Bhagavata-Purana*
3. Ramayana av Valmiki, *seks utdrag*
4. Vishnus inkarnasjon som dverg, fra *Vamana-Purana*
5. Hyllest til gudinnen, fra *Devimahatmya, Markandeya-Purana*
6. Hvordan gudinnen Ganges kom til jorden, fra *Ramayana*
7. Hvordan Ganesha fikk elefanthode, fra *Shiva-Purana*
8. Sanger av hinduismens dikterhelgener; Mirabai (1498–1547), Surdas (1479 – 1581) og Tulsidas (1532–1623)

Referanser
----------

1. ↑  *Bhagavadgita og andre hinduistiske skrifter*. Utvalg og innledning ved Knut A. Jacobsen; oversatt av Jens Braarvig mfl. (Verdens Hellige Skrifter; 3). Bokklubben, 2001. ISBN 82-525-4101-1.
Denne artikkelen mangler kildehenvisninger, og opplysningene i den kan dermed være vanskelige å verifisere. Kildeløst materiale kan bli fjernet. Helt uten kilder. *(10. okt. 2015)*

***Golden Parachute*** er den første episoden i sesong 1 av CSI: Miami. Denne episoden ble sendt den 23. september 2002. Dette var den første av bare ti episoder med Kim Delaney som *Megan Donner*

Handling
--------

To menn som fisker i Everglades hører en høy lyd. Et fly flyr over dem og krasjer ned i vannet. *Horatio* og *Eric* ankommer til stedet der vraket ligger for å lete etter overlevende. Etter å ha sett over stedet finner de en overlevende, men klarer ikke å redde ham.

Tilbake på stedet gir **Calleigh** *Horatio* informasjon om flyet mens **Eric** fortsetter å se etter kroppsdeler og penger som flyter i vannet. Megan Donnor ankommer og møter Tim Speedle. Han ønsker henne velkommen, men hun ønsker å gå rett på jobb. Megan diskuterer prosedyre med Horatio. Han unnskylder seg for å ha tatt hennes jobb. *Alexx* setter sammen likdelene og finner ut at det er et kulehull i en av dem. De drar tilbake til vraket for å finne kulen. Under et intervju med en av fiskerne mens *Speed* hører på, ser han at det ligger en rifle i båten. Dette forteller han til *Megan*. Eric dykker etter bevis mens Speedle dokumenterer det. De finner senere en overlevende.

Mens de tar seg av den overlevende, ser Horatio at mannen ikke satt fastspent i setet. Megan forteller Horatio om den døde kvinnen de fant 5 kilometer unna vraket. Alexx obduserer det nye legemet og lurer på hvordan det havnet så langt fra vraket. Alexx understreker at den døde kvinnen heller ikke satt fastspent og at hun har veldig dyre klær. Horatio finner noen merker på offerets hånd og snakker senere med den døde kvinnens mor. Når *Calleigh* leter etter kulen finner hun en mistenkelig skade på flydøren. Speedle forteller Horatio hva passasjerene gjorde når flyet var i lufta. *Calleigh* forteller dem at døra var åpen mens flyet fortsatt var i lufta, noe som forklarer hvorfor den døde kvinnen ble funnet så langt fra vraket.

Flyet skulle bringe en gruppe mennesker til Washington D.C. for å møte SEC. Horatio undersøker flyet å finner ut at døren ikke åpnet seg av seg selv, men at noen åpnet den. Horatio og Megan rekonstruerer scenen inne i flyet. De tenker seg at den døde kvinnen ble kastet ut av flyet. Eric og Speedle finner ut at fiskerne hadde stjålet flyets *svarte boks* og henter den fra fiskernes alligatorfarm. På boksen hører de et krasj, men ikke noe skudd. De hører også den døde kvinnen som skriker på hjelp.

*Speedle* undersøker offerets liv, *Calleigh* leter etter kulen, og *Eric* prøver å finne årsaken til at flyet krasjet. *Speedle* konkluderer med at offeret ikke begikk selvmord, *Calleigh* finner ut at en skrue, ikke en kule hadde truffet piloten, og *Eric* finner en veldig dyr kvinnesko i flyets propell. De finner ut at den overlevende hadde drept kvinnen siden hun skulle vitne mot selskapet. Når de skal arrestere ham i hans eget hus finner de ut at han har begått selvmord.

Eksterne lenker
---------------

* IMDb: "Golden Parachute"
* "Golden Parachute" hos CSI Files
**Adam Michael Rodríguez** (født 1975) er en amerikansk skuespiller med costaricansk opprinnelse. Han er kjent for rollen som Eric Delko i serien *CSI: Miami*.

Rodríguez vokste opp i New York City men gikk på Clarkstown High School North i New City, New York sammen med NFL-spilleren Keith Bulluck som spiller for Tennessee Titans, og gikk ut fra skolen i klasse år 1993. Rodríguez hadde hittil håpet å bli en profesjonell baseballspiller, men han la planene på hylla etter en skade på high school, og skiftet da fokus til skuespill og framførelse i et barneteater i New York.

Han var med i reklamer, og da spesielt en for Coca-Cola. Hans første filmopptreden var som en ekstra skuespiller i *The X-Files*. Senere var han med i *Brooklyn South*, *Law & Order*, *Felicity*, *Roswell* (sammen med Brendan Fehr, sammen skulle disse møtes igjen i CSI: Miami) og *NYPD Blue*. Han var også med i et antall musikkvideoer, blant annet Jennifer Lopez' video fra 1999, "If You Had My Love", Lionel Richies "I Call it Love", også Nicole Richie, og 50 Cents **Many Men**, sammen med Rory Cochrane.

Eksterne lenker
---------------

* (en) Adam Rodriguez på Internet Movie Database Rediger på Wikidata

* (da) Adam Rodriguez på Scope Rediger på Wikidata

* (fr) Adam Rodriguez på Allociné Rediger på Wikidata

* (en) Adam Rodriguez på AllMovie Rediger på Wikidata

* (en) Adam Rodriguez hos Rotten Tomatoes Rediger på Wikidata

* (en) Adam Rodriguez hos The Movie Database Rediger på Wikidata

|  |  |
| --- | --- |
| Oppslagsverk/autoritetsdata | VIAF **·** GND **·** LCCN **·** ISNI **·** BNF **·** BNF (data) **·** SUDOC **·** ICCU **·** MusicBrainz
 |
| Medaljeoversikt |
| --- |
| Konkurrerte for Sverige Sveriges flagg |
| Orientering |
|  Seire sammenlagt i Verdenscupen: 0
(én åttendeplass) |
| Verdenscupseire, enkeltløp: 0
(fire pallplasseringer)  *Per 7. oktober 2018* |
| Verdensmesterskap |
| Gull | 2017 Estlands flagg Tartu | Sprintstafett |
| Bronse | 2016 Sveriges flagg Strömstad-Tanum | Sprintstafett |
| Europamesterskap |
| Sølv | 2016 Tsjekkias flagg Jeseník | Stafett |
| Sølv | 2018 Sveits’ flagg Ticino | Stafett |
| Sølv | 2018 Sveits’ flagg Ticino  | Sprintstafett |
| Bronse | 2012 Sveriges flagg Falun | Stafett |
| Svensk mesterskap |
| Gull | 2016 Blekinge | Stafett |
| Junior-VM |
| Gull | 2008 Sveriges flagg Göteborg | Stafett |

**Lina Strand** (født 23. desember 1988) er en svensk orienteringsløper som konkurrerer for den svenske orienteringsklubben Göteborg-Majorna OK og det svenske landslaget. Strand er verdensmester i sprintstafett.

Karriere
--------

Lina Strand var en lovende orienteringsløper allerede som junior. Hun ble juniorverdensmester i stafett i sin hjemby Göteborg da hun var med på det svenske vinnerlaget under Junior-VM i 2008. 

Strand var med på det svenske laget som tok bronse på stafetten under EM i orientering i Falun i 2012. Hun var også med da Sverige tok sølv på EM stafett i tsjekkiske Jeseník i 2016. Under VM på hjemmebane i Strömstad-Tanum tok Strand bronse sammen med Gustav Bergman, Jonas Leandersson og Helena Jansson. Fra og med 2017-sesongen er Lina Strand en del av det svenske landslaget.

Under VM i orientering 2017 var Strand en del av det svenske laget som ble verdensmester på sprintstafett. Strand løp første etappe på vinnerlaget som ellers bestod av Jerker Lysell, Jonas Leandersson og Helena Jansson.

Referanser
----------

1. ↑  «Åtta nya namn i A-landslaget». Svensk Orientering. Arkivert fra originalen 28. oktober 2016. Besøkt 28. oktober 2016.

Eksterne lenker
---------------

* (en) Lina Strand – International World Games Association Rediger på Wikidata

* (en) Lina Strand – IOF Rediger på Wikidata

* (en) Lina Strand – World of O Rediger på Wikidata

* (en) Lina Strand – TheSports.org Rediger på Wikidata
* «Lina Strand» hos svenskorientering.se

|  |  |
| --- | --- |
| Oppslagsverk/autoritetsdata | Prabook
 |
Denne artikkelen mangler kildehenvisninger, og opplysningene i den kan dermed være vanskelige å verifisere. Kildeløst materiale kan bli fjernet. Helt uten kilder. *(10. okt. 2015)*
Strukturformel for alkyn
Strukturformel for etyn
Modell av etyn
**Alkyner** er stoffgruppenavnet til hydrokarboner med en trippelbinding mellom karbonatomene i molekylet. Et alkyn er følgelig en umettet organisk forbindelse, ettersom det ikke bare består av enkeltbindinger. Et alkyn består kun av karbon- og hydrogenatomer. Alkyner har endelsen *-yn*, og formelen CnH2n-2. Det enkleste alkynet har derfor formelen C2H2 og navnet etyn, men er bedre kjent i dagligtale som acetylen.

Umettede hydrokarboner som alkyner kan påvises ved å tilsette en løsning av Br2. Da vil fargen til Br2 forsvinne gjennom denne addisjonsreaksjonen: 

CHCH → BrHCCHBr 

og videre reagerer dette gjennom denne addisjonsreaksjonen:

CH2CH2 → BrH2CCH2Br

Se også
-------

* Alkaner
* Alkener
* Organisk kjemi

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** Brockhaus Enzyklopädie **·** Encyclopædia Universalis **·** Nationalencyklopedin **·** GND **·** LCCN **·** BNF **·** BNF (data) **·** NKC
 |
**Gunnar Bryde Syverstad** (født 6. februar 1910 i Horten, død 11. mars 1945 i Rauland) var laboratorieassistent på Vemorkanlegget, Rjukan tungtvannfabrikk.
Han var på innsiden og ga motstandsstyrkene informasjon. I februar 1944 måtte Syverstad flykte til England. Her ble han med i Kompani Linge og fikk sersjants grad. Han ble i oktober samme år sluppet i fallskjerm over Ugleflott i øvre Telemark for å delta i Operasjon Sunshine.

11. mars 1945 hadde gruppen tatt lensmannen til fange da de fryktet at gruppen kunne ha blitt avslørt. Under avhør av lensmannen i en hytte på Syrebekkstølen kom broren til lensmannen og skjøt lensmannen fri. Både Leif Tronstad og Syverstad ble drept i oppgjøret. Broren til lensmannen hadde funnet frem ved å følge sporene til hytta, og da han kom frem var det ikke vakthold der. Motstandsmannen Jon Landsverk og Einar Skinnarland gjemte likene i et vann like ved, men de ble funnet av tyskerne og ble fotografert og brent dagen etter.

Lensmannen ble i 1947 dømt til fem års fengsel for drapsforsøk, og broren fikk ti års fengsel for drap. En bauta til minne om agentene ble reist på Syrebekkstølen etter krigen.

|  |  |
| --- | --- |
| Utmerkelser

|  |
| --- |
| British Empire Medal |

 |

Utmerkelser
-----------

Syverstad ble posthumt tildelt British Empire Medal.

Minnesmerker
------------

**Gunnar Syverstads vei** på Rjukan i Tinn kommune går sørover fra FV37 (Fossoveien) på Våer til Vemorkbrua. Veien går videre opp til Vemork hvor produksjonsanlegget for tungtvann ble sprengt under Vemork-aksjonen (Operasjon Gunnerside) natt til 28. februar 1943.

Veien er 380 m lang og er oppkalt etter laborant og motstandsmann Gunnar Syverstad (1910–1945). Dette var Syverstads daglige vei til arbeidet på Vemork i krigsårene. Navnevedtak ble gjort i 1990.

Litteratur
----------

* Erling Jensen, Per Ratvik, Ragnar Ulstein: *Kompani Linge – bind 2*. (1948) ISBN 8244500573
* Berg, John: *Soldaten som ikke ville gi seg*. (1986) Metope. ISBN 8240300022.
* Poulsson, Jens-Anton: *Tungtvannssabotasjen, kampen om atombomben 1942-1944, antisabotasje 1944-1945* ISBN 8245808032

Referanser
----------

1. ↑  John Robertson (19. april 2006). «NORWAY - Syverstad, Gunnar Bryde». Special Forces Roll Of Honour. Besøkt 7. april 2024. «award B.E.M.»

Eksterne lenker
---------------

* Operasjon Sunshine – aktiv tjeneste i Telemarksfjellene

|  |  |
| --- | --- |
| Oppslagsverk/autoritetsdata | Prabook **·** Historisk befolkningsregister **·** Geni **·** Våre falne

 |

Portal: Andre verdenskrig
**Jennifer McAdam** er en skotsk forfatter og forbrukeraktivist.

I 2015 arvet McAdam 15 000 pund da hennes far døde, og hun ønsket å finne en måte å investere disse pengene for å få dem til å kaste av seg. Fra en venn fikk hun høre om konseptet OneCoin som ble markedsført som en ny og revolusjonerende kryptovaluta som skulle utkonkurrere Bitcoin. I tillegg til å satse egne midler overbeviste hun familiemedlemmer til å investere totalt 250 000 pund.

I 2016 innså McAdam at OneCoin ikke var noen reell kryptovaluta, men en gigantisk Ponzi-svindel. Hun forsøkte derfor å varsle britiske myndigheter og advare allmennheten for å unngå at flere skulle bli utsatt for samme bedrageri. Dette førte til at hun ble utsatt for alvorlige trusler fra personer tilknyttet OneCoin, og hun ble av FBI anbefalt å flytte til hemmelig adresse, noe hun nektet å gjøre. Via det britiske advokatfirmaet Carter-Ruck mottok hun også trusler om søksmål for ærekrenkelser.

I 2020 ga McAdam ut boken *Devil’s Coin* hvor hun beskrev sine erfaringer med OneCoin. Flere boksigneringer måtte kanselleres grunnet forhold som ble omtalt som alvorlige sikkerhetshensyn. Samme år ble det gjort kjent planer om å lage en Hollywood-film av historien, og at Kate Winslet var valgt ut til å spille hovedrollen som Jennifer McAdam.

Referanser
----------

1. ↑  «Fake currency victim hails FBI's pursuit of 'cryptoqueen'». *STV*. 11. juli 2022.
2. 1 2  «I invested family’s £250,000 savings in a brand new crypto currency OneCoin – that was only start of nightmare». *The Sun*. 28. juli 2023.
3. ↑  «Ble drapstruet etter varsel om den falske kryptovalutaen OneCoin». *VG*. 12. februar 2024.
4. ↑  «Carter-Ruck: how the UK’s best known libel firm recklessly acted for a $4bn fraudster». *Tax Policy Associates*. 18. desember 2023.
5. ↑  «Britain's fiercest libel firm can pursue anyone, anywhere». *The Bureau of Investigative Journalism*. 1. desember 2023.
6. ↑  «Devil’s Coin: My Battle to Take Down the Notorious OneCoin Cryptoqueen». *Next Big Idea Club*. 19. august 2023.
7. ↑  «OneCoin fraud victim cancels Scottish book signings over ‘serious security concerns’». *The Times*. 4. august 2023.
8. ↑  «North Ayrshire woman fighting £4billion crypto-scam to be played by Kate Winslet in Hollywood film». *Irvine Times*. 23. oktober 2020.
**Wissam Farhat** (arabisk: وسام فرحات; død 2023) var sjef for Hamas' Shejaiya-bataljon. 

Han var planlegger av flere terrorhandlinger mot israelere som Atzmona-massakren i 2002, angrepet på en buss ved Nahal Oz i 2011, og angrepet på Nahal Oz i 2023.

Liv og virke
------------

### Bakgrunn

Wissam Farhat ble født til Umm Nidal og hadde to brødre, Nidal Farhat og Ravad Farhat.

### Angrep på israelere

I 1995 forsøkte Wissam Farhat å utføre en selvmordsbombing i Israel, men mislyktes, og ble dømt til 10 års fengsel. Etter løslatelsen vendte han tilbake til Gaza og hjalp til med å lage raketter for Hamas. Deretter ble han bataljonssjef for Hamas' Shejaiyabataljon.

Han planla Atzmonamassakren i 2002 som drepte fem israelske sivile. Han var hjernen bak angrepet i 2011 på en buss nær Nahal Oz som drepte et barn.

Under Gazakrigen i 2014 var Wissam Farhat ansvarlig for et angrep på israelske Golani-styrker i Shuja'iyyaområdet i Gaza by. Som et resultat ble syv soldater drept, og liket av Oron Shaul ble røvet og beholdt av Hamas.

Wissam Farhat var en av hjernene bak planleggingen av angrepet på Nahal Oz i oktober 2023 og massakren da dusinvis av sivile ble myrdet og mange flere kidnappet/savnet.

### Død

Den 2. desember 2023 drepte et målrettet IDF-angrep ham, og det ble filmet av IDF.

Den 8. desember 2023 offentliggjorde den militære fløy av Hamas, Al-Qassam-brigadene, en video med nærkamper i Shuja'iyya som førte til ødeleggelsen av en IDF-stridsvogn, og en Qassam-militant blir hørt rope «for deg, Abu Hussein!» - en referanse til Farhat.

Referanser
----------

1. 1 2 3 4 5 6  Robbins, Elizabeth (3. desember 2023). «Hamas Terrorist Commander Killed in Gaza». *FDD*.
2. ↑  «بعد أن قدمت ثلاثة شهداء: والدة الاسير وسام فرحات تستقبله بعد غياب دام 11 عاما». *وكـالـة مـعـا الاخـبـارية*.
3. ↑  السالم, أنس (6. desember 2023). «"لعيون ابو حسين فرحات" .. من هو قائد كتيبة الشجاعية الذي أهداه المقاتلون "الدبابة المتفحمة"؟». *وطن | يغرد خارج السرب*.
4. ↑  «سيلفي مع دبابة محترقة.. إهداء خاص من القسام لقائد كتيبة الشجاعية». *التلفزيون العربي*. 8. desember 2023.
5. 1 2 3 4  «Israel kills Hamas commander behind deadly attacks; rocket barrage targets Tel Aviv | The Times of Israel».
6. ↑  «IDF eliminates Hamas battalion chief behind Nahal Oz massacre». *I24news*. 2. desember 2023.
7. ↑
**Roseau** (tidligere Charlotte Town) er hovedstaden i den karibiske øystaten Dominica. Byen har en folkemengde på 15 035 (2011). Fra byen eksporteres det blant annet lime og krydder.

Historie
--------

Dominica ble oppdaget av Columbus 3. november 1493.

Geografi og samfunn
-------------------

Havnebyen ligger sørvest på øya, og er landets økonomiske og kulturelle sentrum. Roseau er innfallsporten til Dominica. I tillegg til daglig fergeforbindelse med Guadeloupe og Martinique, legger flere cruiseskip til i havnen.

Roseau har en liten flyplass, Canefield lufthavn, IATA-kode: DCF).

Ved folketellingen i 2011 hadde Roseau en befolkning på 15 035.

Turisme
-------

Roseau er utgangspunkt for utflukter til flere attraksjoner, blant annet Trafalgar-fossene og Boiling Lake.

Referanser
----------

1. ↑  *2011 Population and Housing Census. Preliminary Results* Arkivert 8. juni 2019 hos Wayback Machine. Roseau: Central Statistical Office, 2011, s. 10.

Eksterne lenker
---------------

* (en) Roseau – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | Store norske leksikon **·** Store Danske Encyklopædi **·** Encyclopædia Britannica **·** Encyclopædia Universalis **·** VIAF **·** GND **·** LCCN **·** NKC **·** GeoNames **·** MusicBrainz
 |
**Sara Cecilie Leite** (født 2001), kjent som **Zara Cecilie Leite**, er en norsk programleder for NRKs ungdomsprogram *Unormal*.

Karriere
--------

Leite begynte sin karriere på YouTube i januar 2016, hvor hun lagde livsstil videoer. Senere i karrieren sin oppdaget hun TikTok hvor hun fikk gjennomslag med nesten 400 000 følgere. Fredag 2. juli 2021 ble det offisielt at Zara Cecilie Leite ble ansatt som programleder for NRK *Unormal*. Hos NRK leder hun *Unormal* sammen med Lydia Torsvik Gieselmann. Leite utviklet også en podcasten Baksnakk i samarbeid med NRK, og Lydia. Både på NRK *Unormal* og *Baksnakk* tar Leite opp flaue historier fra eget liv. I 2021 var Leite også med på TV-serien, *Hvem er best på Reality?* som var filmet med Stian Sandø, og Lydia Torsvik Gieselmann.

Dette gjorde at Leite ble nominert til «Årets talent» i Prix Radio 2022 og deltok i sesjonen *Møt årets talenter*.

I 2023 har Leite dukket opp på NRK P3 hvor hun og Lydia snakker om ulike problemstillinger, og hjelper lyttere med problemene deres.

Referanser
----------

1. ↑  «Historien bak grimasen som tar av på TikTok». *www.vg.no*. 6. september 2020. Besøkt 14. februar 2023.
2. ↑  Weiberg-Aurdal, Jan Magnus (2. juli 2021). «TikTok stjerne blir ny programleder for NRK Unormal». *m24.no*. Besøkt 14. februar 2023.
3. ↑  «Sara Cecilie Leite». *IMDb* **(engelsk)**. Besøkt 14. februar 2023.
4. ↑  «Zara Cecilie Leite». *Radiodager*. Besøkt 14. februar 2023.
5. ↑  «Baksnakk». *NRK Radio* **(norsk)**. Besøkt 14. februar 2023.

Eksterne lenker
---------------

* (en) Zara Cecilie Leite på Internet Movie Database Rediger på Wikidata
* (en) Zara Cecilie Leite på Twitter Rediger på Wikidata
**Magne Hesmyr Nilsen** (født 10. februar 1981 i Porsgrunn) er en norsk fotballspiller.

Som barn startet han å spille fotball i Idrettsforeningen Herkules i Skien. I 1997 ble han juniorspiller i Odds Ballklubb, der han spilte i tre sesonger. Deretter spilte han én sesong i Idrettsklubben Start. I 2002 ble han spiller i Flekkerøy Idrettslag (Fløy), der han var i to sesonger. Fra 2004 til 2008 spilte han i Mandalskameratene. I denne perioden rykket Mandalskameratene opp til Adeccoligaen, men Nilsen var også med på nedrykket fra ligæn.

Nilsen flyttet deretter til Bergen, og startet som spiller i Fyllingen, som seinere ble FK Fyllingsdalen. I 2010 var han med på å slå Brann i cup-mesterskapet. Laget fikk 2.-plass i 2.divisjon med FK Fyllingsdalen.

Nilsen gikk i 2015 til Sandviken som trener for herrelaget, og i hans første sesong som hovedtrener ble Sandvikens A-lag både seriemester og kretsmester.[]

Nilsen er nå[*når?*] lærer på vestsiden skole.[]

Referanser
----------

1. ↑   transfermarkt.com[Hentet fra Wikidata]
2. ↑   Norges Fotballforbund, NFF-databasen, NFF person-ID 3678728, besøkt 27. mai 2022[Hentet fra Wikidata]

Eksterne lenker
---------------

* (en) Magne Hesmyr Nilsen – Transfermarkt Rediger på Wikidata

* (en) Magne Hesmyr Nilsen – Transfermarkt (manager) Rediger på Wikidata

* (en) Magne Hesmyr Nilsen – FootballDatabase.eu Rediger på Wikidata

* (no) Magne Hesmyr Nilsen – Norges Fotballforbund Rediger på Wikidata
***Den mongolske løve*** (originaltittel: *Le lion des Mogols*, også vist i Norge som *Den mongolske prins*) er et fransk stumfilmdrama fra 1924 i regi av Jean Epstein.

Handling
--------

I en hellig by i Tibet beordrer den grusomme Grand Khan, som har sitter med makten i 15 år, at Zemgali, en ung kvinne elsket av prins Roundhito-Sing, skal føres til palasset sitt. Prinsen forsøker å frigjøre kvinnen han elsker, men dette hjelper ikke, og prinsen må flykte fra landet. Et skip frakter ham til Frankrike, hvor han snart blir forelsket i en film-stjerne Anna. Hun overbeviser ham om å begynne som skuespiller, og spille sammen med henne i en film.

I Paris får prinsen en rolle i en film som skal handle om ham selv. Men Annas kjæreste Morel, en finansmann som skal produsere denne filmen, blir mer og mer misunnelig på dem, og utnytter prinsens naivitet for å stjele en større sum penger. I forsøk på å løse Morels sjalusi forteller Anna ham at hun ikke elsker prinsen, men prinsen overhører denne samtalen og blir deprimert på grunn av dette.

Prinsen går på en dans hvor han drikker seg full. Dagen etter reiser Anna og prinsen tilbake til deres hotell etter å ha filmet en scene hvor de skal kysse hverandre lidenskapelig. I mellomtiden har fire mystiske landsmenn av prinsen også ankommet Paris, og leter etter prinsen. De reiser også til hotellet, hvor et større selskap pågår. I tillegg får prinsen problemer med politiet på grunn av alle pengene som Morel stjal, men som han anklaget prinsen for.

Medvirkende
-----------

Ivan Mosjoukine.
* Ivan Mosjukin : le prince Roundghito-Sing
* Natalie Lissenko : Anna
* Camille Bardou : Morel
* Alexiane : Zengali
* François Zellas : Kavalas
* François Viguier : le Grand Khan

Referanser
----------

Eksterne lenker
---------------

* (en) *Den mongolske løve* på Internet Movie Database Rediger på Wikidata

* (sv) *Den mongolske løve* i Svensk Filmdatabas Rediger på Wikidata

* (da) *Den mongolske løve* i Danmark Nationale Filminstitut Rediger på Wikidata

* (en) *Den mongolske løve* på AllMovie Rediger på Wikidata

* (fr) *Den mongolske løve* på Allociné Rediger på Wikidata

* (nl) *Den mongolske løve* på MovieMeter Rediger på Wikidata

* (en) *Den mongolske løve* på Turner Classic Movies Rediger på Wikidata

* (en) *Den mongolske løve* på Silent Era Rediger på Wikidata
**Relevans**: Denne artikkelen omtaler et emne som kan ha tvilsom relevans for Wikipedia. Artikkelen bør endres slik at det fremkommer hvorfor emnet er relevant for Wikipedia, ellers kan den bli slettet.

**Standalhytta** eller bare «skihytta» er de folkelige navnene på Aalesunds Skiklubs hytte «Ull» på Standaleidet i Ørsta. Hytta stod ferdig til jul 1913 og taket brøt samme vinter sammen på grunn av snømengdene. Etter reparasjon ble den innviet 10. januar 1914. Det kostet 4600 kroner å oppføre bygget. Den har senere blitt påbygget flere ganger blant annet i 1935. I 1953 ble det satt opp kraftlinjer over eidet til Standal og hytta fikk mulighet til strømforsyning. Skiklubben ble i den forbindelse medeier i Hjørundfjord kraftlag. I nærheten av hytta arrangerte klubben hopprenn i egen liten bakke. Det er nå totalt 63 sengeplasser i hytta inkludert 6 senger i et frittliggende anneks.

Arne Randers Heen gjorde vinterbestigning av Søre Setretind med utgangspunkt i hytta. Joachim Rønnberg var hyttesjef 1940-1941, han var også styreformann i klubben en periode.

Det er en såkalt ubetjent hytte ved at brukerne må ta med seg forsyninger selv.

Eksterne lenker
---------------

* Aalesunds Skiklubs hjemmeside


1. 1 2  *Aalesunds skiklub gjennom 50 år*. Klubben. 1958.
2. ↑  Lauritzen, Per Roger (2001). *Fjellnorge*. Gyldendal fakta. ISBN 8276432425.
***Inge Larsen*** er en tysk stumfilm fra 1923 regissert av Hans Steinhoff.

Handling
--------

Inge Larsen, datteren til en fisker, forelsker seg i baron Kerr - som også blir forelsket i denne unge kvinnen, og etter kort tid ber han henne om hennes hånd i ekteskapet. Inge etterlater seg ikke bare foreldrene, men også den tidligere kjæresten sin, fiskeren Jan Olsen, når hun begynner et nytt, helt ukjent liv sammen med Kerr. Gjennom ekteskapet med denne innflytelsesrike diplomaten tilhører Inge nå den høyere sosial klasse i samfunnet, som også inkluderer adelen. Men Inge har en motstander i den lunefulle Evelyne, som Kerr var i et forhold med før han giftet seg med Inge.

Etter at det unge paret har fått barn, synes Inge det er langt viktigere å være sammen med barnet sitt enn å oppfylle andre sosiale forpliktelser. Men Evelyne spinner sine intriger, og Kerr anklager snart Inge for utroskap. Grunnen til dette er at han la merke til Jan Olsen komme ut av hjemmet deres. Det viser seg imidlertid at Inge bare hadde hadde behandlet skadene hans, som Jan hadde pådratt seg under en slåsskamp. Inge vender etter hvert tilbake til foreldrenes hjem, etter at hun og ektemannen har bestemt seg for å ta ut skilsmisse. Dermed kan hun omsider finne lykken sammen med Jan Olsen.

Skuespillere
------------

* Henny Porten som Inge Larsen
* Paul Otto som Baron Kerr
* Ressel Orla som Evelyne
* Vasilij Vronski som Kerrs Diener
* Paul Hansen som Jan Olsen
* Hans Albers
* Ludwig Rex
* Leopold von Ledebur

Referanser
----------

1. ↑   *filmportal.de*, Wikidata Q15706812,
2. ↑  «Inge Larsen (1924)» **(engelsk)**. Besøkt 18. mars 2024.

Eksterne lenker
---------------

* (en) *Inge Larsen* på Internet Movie Database Rediger på Wikidata

* (de) *Inge Larsen* på filmportal.de Rediger på Wikidata
***Penger*** (originaltittel: L'Argent) er et fransk stumfilmdrama fra 1928 regissert av Marcel L'Herbier og basert på Émile Zolas roman av samme navn.

Handling
--------

Saccard og Gunderman er rivaliserende bank-eiere fra Paris. Saccard ser en mulighet til å redde sin sviktende bank, Banque Universelle, ved å finansiere det transatlantiske flyet til Jacques Hamelin, en banebrytende flyger. Saccard har til hensikt å utnytte sin popularitet for å grunnlegge et prosjekt i Guyane, samt forføre Hamelins kone Line. Når et rykte sirkulerer om at Hamelin har krasjet med flyet sitt, utnytter Saccard de falske rapportene for å manipulere aksjer på Bourse.

Gunderman misliker Saccard og hans metoder, og har i hemmelighet kjøpt aksjer i banken sin, for å bruke som våpen. Baronesse Sandorf, en tidligere elsker av Saccard, fungerer som spion for å hjelpe Gundermans interesser, men også fremme hennes egne planer. Hamelins arbeid i Guyane blir kostbart, og hans sviktende syn hindrer ham i å ha tilstrekkelig kontroll over regnskapet. Når Line oppdager hvordan ektemannens rykte har blitt kompromittert av Saccard, forsøker hun å skyte ham på en fest.

Medvirkende
-----------

* Pierre Alcover som Saccard
* Brigitte Helm som baronesse Sandorf
* Henry Victor som Jacques Hamelin
* Mary Glory som Line Hamelin
* Alfred Abel som Gunderman
* Antonin Artaud som Mazaud
* Jules Berry som Huret
* Yvette Guilbert som La Méchain

Referanser
----------

1. ↑  «Filmen på filmweb.no» **(norsk)**. Besøkt 6. januar 2016.

Eksterne lenker
---------------

* (en) *Penger* på Internet Movie Database Rediger på Wikidata

* (sv) *Penger* i Svensk Filmdatabas Rediger på Wikidata

* (da) *Penger* i Danmark Nationale Filminstitut Rediger på Wikidata

* (en) *Penger* på AllMovie Rediger på Wikidata

* (fr) *Penger* på Allociné Rediger på Wikidata

* (nl) *Penger* på MovieMeter Rediger på Wikidata
***Java Head*** er en amerikansk stumfilm fra 1923 regissert av George Melford.

Handling
--------

Gerrit Ammidon er fortvilet fordi han ikke har muligheten til å gifte seg med sin store kjærlighet Nettie Vollar, på grunn av en bitter feide mellom faren og bestefaren hennes. Derfor velger Gerrit å seile til Kina for å komme vekk fra alt sammen. I Shanghai redder han en attraktiv ung kvinne, etter at hun blir angrepet av en gjeng kjeltringer. Kvinnen viser seg å være Taou Yuen, en Manchu-prinsesse. Gerrit oppdager imidlertid at hun kommer til å bli myrdet, med mindre hun finner seg en mann hun kan gifte seg med. Så Gerrit går snart med på å gifte seg med henne.

Det nye ekteparet vender deretter tilbake til Java Head, Ammidon-familiens hjem i Salem, Massachusetts. Men Gerrit og hans kones hjemkomst får snart en rekke uventede konsekvenser for dem. Edward Dunsack, en rusmisbruker, blir snart fascinert av Taou, og han forsøker derfor å vende henne mot Gerrit. Edward forteller henne at Gerrit fremdeles elsker Nettie. Senere tar Taou en overdose opium og dør. Nettie og Gerrit står dermed fritt til å gifte seg med hverandre, og de seiler sin vei sammen.

Skuespillere
------------

* Leatrice Joy som Taou Yuen
* Jacqueline Logan som Nettie Vollar
* Frederick Strong som Jeremy Ammidon
* Alan Roscoe som Gerrit Ammidon
* Arthur Stuart Hall som William Ammidon
* Rose Tapley som Rhoda Ammidon
* Violet Axzelle som Laurel Ammidon

Referanser
----------

1. ↑  «Silent Era : Progressive Silent Film List». *www.silentera.com*. Besøkt 18. mars 2024.
2. ↑  «AFI|Catalog». *catalog.afi.com*. Besøkt 18. mars 2024.

Eksterne lenker
---------------

* (en) *Java Head* på Internet Movie Database Rediger på Wikidata

* (en) *Java Head* på AllMovie Rediger på Wikidata

* (en) *Java Head* på Turner Classic Movies Rediger på Wikidata

* (en) *Java Head* på American Film Institute Rediger på Wikidata

* (en) *Java Head* på Silent Era Rediger på Wikidata
Bærelist: Lekt med hake på veggen (venstre) og list med tilsvarende hake på en reol som skal henges opp (høyre)
En **bærelist** eller **hengeskinne** er en list som kan bære vekt, og brukes for å henge opp ting vannrett på vegger. Gjenstandene som henges opp har en tilsvarende hake slik at de to delene låses sammen ved hjelp av tyngdekraften.

Et vanlig eksempel er en **skråskjært opphengslist**, også kalt «**fransk oppheng**», som består av 45 graders skråskjærte lekter eller lister laget av trelast eller kryssfiner. Metoden har blitt beskrevet som lettvint og sterkt, men også elegant siden det ofte kan monteres skjult. Det er en enkel metode som kan brukes for å henge opp for eksempel overskap, speil, kunst, verktøy eller andre objekter.

Montering av overskap
---------------------

Det er betraktelig lettere å montere tunge ting i vater ved hjelp av skråskjært opphengslist, som for eksempel hvis man skal montere et overskap på et kjøkken. Selve vegglekten veier lite, og kan monteres enkelt og trygt. Dermed slipper man å holde hele vekten til overskapet mens man skrur fast. Når vegglekten er på plass og vatret kan overskapet løftes opp og hektes på uten særlig behov for finmanøvrering.

Metoden er også fleksibel med tanke på plassering. Lekten vil vanligvis ikke sees under bruk, så det spiller liten rolle hvor den bores, hvilket betyr at den kan festes i stendere eller annet spikerslag relativt uavhengig av skapets plassering sideveis.

For maks styrke kan vegglekten gå hele lengden av skapet slik at man får festet i flest mulig stendere. Dersom vegglekten er noe kortere enn skapet kan skapets posisjon finjusteres sideveis selv etter at det har blitt hengt opp uten at lekten synes.

Skapet bør også skrus fast til veggen for å sikre at det ikke uforvarende hektes av mens det brukes.

Verktøytavle
------------

Fransk oppheng brukes av og til for å lage hjemmelagde verktøytavler. Man får dermed en modulær verktøyvegg som det er lett å endre oppsett på.

Se også
-------

* Justerbar hylle
* Svevende hylle

Referanser
----------

1. 1 2 3  desember 2023, Av Redaksjonen-25 (25. desember 2023). «Skap og hyller – som holder!». *Gjør Det Selv*. Besøkt 17. februar 2024.
2. ↑  «Tips til oppheng som holder». *Gjør Det Selv*. 31. oktober 2023. Besøkt 17. februar 2024.
3. ↑  *Fine Woodworking*, p.107, Taunton Press, 2004
4. ↑  «How to make a French cleat tool storage system - Ideas & Advice | Wickes.co.uk». *www.wickes.co.uk*. Besøkt 17. februar 2024.
5. ↑  Workshop, craftedworkshopCrafted. «French Cleat Tool Storage Wall and Clamp Rack». *Instructables* **(engelsk)**. Besøkt 17. februar 2024.
6. ↑  Mike (21. oktober 2015). «French Cleats For Storage». *Woodshop Mike* **(engelsk)**. Besøkt 17. februar 2024.
**Swish** er et mobilt betalingssystem i Sverige. Tjenesten ble lansert i 2012 av seks store svenske banker. Den hadde 6,5 millioner brukere i september 2018, og 8 millioner brukere i mars 2024.

Tjenesten fungerer gjennom en smarttelefonapp, hvor brukerens telefonnummer er koblet til bankkontoen, slik at det er mulig å overføre penger i sanntid. Brukeren må i tillegg ha mobilapplikasjonen «Mobile BankID», som er en elektronisk identifikasjon utstedt av flere banker i Sverige. Dette krever at brukeren har en bankkonto i en svensk bank som deltar i systemet og et svensk personnummer. Telefonnummeret kan være fra et annet land. Brukere med svensk bankkontoer, men uten egnet telefon kan registrere seg for mottak av betalinger, noe som betyr at betalingene vil bli bekreftet med SMS.

Swish var hovedsakelig ment for transaksjoner mellom enkeltpersoner, men snart begynte det å bli brukt til kollekt under gudstjenester, av idrettsforeninger og andre organisasjoner som betaling ved små arrangementer hvor en kredittkortleser ville være for dyrt. Små selskaper som ønsket å unngå kredittkortavgifter fulgte snart. I januar 2017 ble Swish lansert for nettbasert salg, som raskt ble populært og for eksempel blir brukt av togoperatøren SJ. Swish er medlem av den europeiske mobilbetalingsassosiasjonen EMPSA, og målet er at betalingstjenesten snart skal kunne brukes i utlandet.

Se også
-------

* Apple Pay
* Google Pay
* mCASH
* MobilePay
* Payr
* Samsung Pay
* Vipps

Referanser
----------

1. ↑  4 miljoner betalningar på ett år – Swish en succé för SJ 2018-03-28
2. ↑  Sørdal, Kristin (11. september 2019). «Snart kan du betale med Vipps i utlandet». *DinSide.no* **(norsk)**. Besøkt 31. oktober 2019.

Eksterne lenker
---------------

* Offisielt nettsted
**Tancred Ibsen jr.** (født 6. juli 1921 i Christiania, død 11. februar 2015 samme sted) var en norsk diplomat.

Liv og virke
------------

### Bakgrunn

Ibsen var sønn av regissøren Tancred Ibsen og skuespilleren Lillebil Ibsen, barnebarn av statsminister Sigurd Ibsen og oldebarn av både Henrik Ibsen og Bjørnstjerne Bjørnson.

Etter examen artium fra Oslo handelsgymnasium i 1939 ble han cand.oecon. i 1943 og cand.jur. i 1946.

### Tidlig karriere

I 1945 jobbet han for Registreringsdirektoratet med registrering av bankinnskudd og verdipapirer i forbindelse med en sanering av pengevesenet. Året etter var han forflyttet til Kirkedepartementet.

### Utenrikstjenesten

Fra 1947 jobbet han for Utenriksdepartementet (UD), stasjonert ved Kairolegasjonen som sekretær i 1948, visekonsul i New York i 1950, sekretær i UD fra 1952, og ambassaderåd ved Organisasjonen for økonomisk samarbeid og utvikling (OEEC) i Paris fra 1956. Fra 1960 var han medlem av sekretariatet til European Free Trade Association (EFTA), samtidig som han i 1960 ble utnevnt til byråsjef i UD. I 1962 ble han ambassaderåd ved delegasjonen til EF i Brussel, i 1963 Norges faste delegat i Genève, og efter å ha kommet tilbake til Norge i 1965, underdirektør i departementet. 

### Ambassadør

Han ble siden utnevnt til Norges ambassadør i Ungarn i 1968, Egypt i 1973, Kina i 1979, India i 1982 (med sideakkreditering til Maldivene, Nepal og Sri Lanka) og Hellas i 1986, og gikk av med pensjon 1989. Han ble utnevnt til kommandør av St. Olavs Orden i 1972.

### Familie

Han giftet seg i 1945 med Liv Ellinor Brandstrup (født 1922). Han og kona Ellinor var så sent som i 2006 tilbake ved legasjonen i Kairo for å overvære dronning Sonja avduke Nina Sundbyes byste av Henrik Ibsen.

Referanser
----------

1. 1 2 3   www.begravdeioslo.no, besøkt 27. oktober 2017[Hentet fra Wikidata]
2. 1 2 3 4 5   snl.no, besøkt 27. oktober 2017[Hentet fra Wikidata]
3. ↑   runeberg.org[Hentet fra Wikidata]
4. ↑  NTB (12. februar 2015). «Ibsens og Bjørnsons oldebarn død». Dagbladet. Besøkt 12. februar 2015.
5. ↑  Registreringsdirektoratet Arkivert 24. februar 2014 hos Wayback Machine. (1945–1952).
6. ↑  Ibsen, Tancred i Hvem er Hvem, 1973.
7. ↑  *Dagens navn* i Aftenposten, 6. juli 1991.
8. ↑  Bodil Stein, *Dronning Sonja henrykt over Egypt-besøket* i NTB-tekst, 29. oktober 2006.
9. ↑  Arnhild Skre, Dette ville oldefar ha likt i Aftenposten, 25. oktober 2006

| * v
* d
* r
 Henrik Ibsens familie |
| --- |
|  | besteforeldre Henrich Ibsen, Johanne Plesner, Johan Andreas Altenburg, Hedevig Christine Paus  | stebestefar: Ole Pausfar Knud  | mor Marichen Altenburg  | søster Hedvigonkler Christian Cornelius Paus, Henrik Johan Paus, Christopher Blom Paus  | Faster Ploughustru Suzannah  | svigerfar Hans Conrad Thoresen  | svigermor Magdalene Thoresen  | sønn Sigurd  | svigerdatter Bergliot Ibsen  | sønnesønn Tancred Ibsen og hustru Lillebil Ibsen  | oldebarn Tancred Ibsen jr. |


|  |  |
| --- | --- |
| Oppslagsverk/autoritetsdata | Store norske leksikon **·** Prabook **·** Historisk befolkningsregister **·** Geni **·** WikiTree
 |